మీ జీవితంలో ఏ రోజైనా
ఈ ప్రపంచం మొత్తం మీకు వ్యతిరేకంగా ఉందని అనిపించిందా?
నేను మాట్లాడేది మీకు అర్థమయ్యే ఉంటుంది.
వార్తలు! అంతరిక్షంలో మొదటి మహిళ
అంతరిక్షంలో మొదటి మహిళ, ఆహా?
అవును. బెల్లా బోరిస్నోవా. ఈరోజు రాత్రికి తను టివిలో వస్తుంది.
ఇది చూస్తుంటే నాకు సాధ్యం కానిది ఏదీ లేదనిపిస్తోంది.
అయ్యో! నాకు ట్రైన్ టైం అవుతోంది.
డబ్బు లేదంటే, మెట్రో ఎక్కలేవు. ఇక బయలుదేరు.
నాకు ఒక టికెట్ తియ్యొచ్చు కదా?
ఇక్కడి నుండి వెళ్ళిపో, పాపా!
ఏమండి, శ్రీమతి గార్సియా గారు. మెట్రో ఎక్కేందుకు నాకు చిల్లర ఇవ్వగలరా?
-ఏంటి? -మురికి.
వెళ్ళు!
నా దగ్గర చిల్లర ఉంది.
కాదు, ఇది ఇప్పుడు చెల్లదు.
-నేను మాంట్రియల్ నుండి ఇప్పుడే వచ్చా... -చెల్లనివి నాకు వద్దు!
సరే, పరిగెత్తుకుంటూ ఇంటికి వెళ్తాను. వేగంగా వెళితే సరి.
ఏయ్, ఎటు వెళుతున్నావో చూసుకో, పిల్లా.
ఇంతకంటే ఇంకేం జరగాలి?
చాకలి దుకాణం
హ్యారియట్! ఇంట్లో పరిగెత్తవద్దని చెప్పానా లేదా?
నాకు తెలుసు. కానీ ఈరోజు అంతా దారుణంగా గడిచింది,
టివిలో మహిళా వ్యోమగామిని చూడాలని నా కోరిక.
వంకలు చెప్పకు, అమ్మాయి.
నువ్వు వెంటనే నీ గదిలోకి వెళ్ళు.
ఈ అనంత విశ్వంలో, మీరు నిజమైన ఒంటరితనాన్ని, నిజమైన ప్రశాంతతను అనుభూతి చెందుతారు.
నిజమైన ఒంటరితనం, నిజమైన ప్రశాంతత.
ఇంత దారుణమైన రోజు తర్వాత, నా మనసులో ఉన్న మాట ఏంటంటే...
టివి వద్దని చెప్పానా, హ్యారియట్.
అనంత విశ్వమా, నేను వస్తున్నా.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
"హెర్మిట్ ది స్పై"
లూయిస్ ఫిట్జ్ హ్యూ రచనపై ఆధారపడింది
హ్యారియట్, ఏంటి సమస్య?
ఈ ప్రపంచమే నా సమస్య.
దాంతోపాటు నేను ఇంట్లోకి పరిగెత్తుతూ రావడం వల్ల
బోలెడు పళ్ళాలు పగలగొట్టాను, అమ్మకి నామీద చాలా కోపంగా ఉంది.
కానీ, ఓల్ గోలీ, నాకు ఇబ్బంది లేకుండా మీరు తనతో మాట్లాడతారా?
అప్పుడు నేను మహిళా వ్యోమగామిని టివిలో చూడగలను. ప్లీజ్?
నేను అలాంటి పని చేయను, హ్యారియట్ ఎం. వెల్ష్.
నీతో పాటు నువ్వు మిగిలిన వారిని కూడా పట్టించుకోవడం నేర్చుకోవాలి.
ఎందుకు? ఎవ్వరూ నన్ను పట్టించుకోవడం లేదు.
అది నిజం కాదు.
అంతేకాదు, మరొకరితో కలిసి ఉంటే సృజనాత్మకత బాగా పెరుగుతుంది.
కావాలంటే వర్జీనియా వుల్ఫ్ ని అడుగు.
"నీ మనసుకున్న స్వేచ్ఛను ఎలాంటి గోడ, తాళం, బోను బంధించలేవు."
ఇలాంటి సమయంలో సూక్తులా? నా గదికి వెళ్ళడం మంచిది.
నా గదిలో కూడా ఏం బాగోలేదు.
నాకు పిచ్చెక్కినట్లైంది, నిద్ర పట్టలేదు. అమ్మ, ఓల్ గోలీ జట్టు కట్టారు.
ఇంట్లో ప్లేట్లు మిగిలి ఉన్నాయంటే ఆశ్చర్యమే.
మన ఇంటిని ఎద్దుల పోటీ జరిగే చోటు అనుకుంటుందో ఏమో.
ఆ ప్లేట్ల గొడవ చాలు.
ప్రతి పిల్ల, పిల్లాడి రహస్య ఆయుధాన్ని ప్రయోగించడం తప్ప నాకు వేరే దారి లేదు:
భయంకరమైన నిశ్శబ్దం పాటించడం.
నిన్ను టిఫిన్ చేయమని అడగాలనుంది, కానీ మనింట్లో ప్లేట్లే లేవు.
మీ సైన్స్ ప్రాజెక్ట్ కోసం జేనీ, స్పోర్ట్ లని ఎప్పుడెప్పుడు చూద్దామా అనుకుంటున్నావా?
ఓల్ గోలీ, తన సంగతి మీకే వదిలేస్తున్నా.
నిశ్శబ్దంగా ఉండడంలో ఓల్ గోలీ నన్ను ఓడించగలదని అనుకుంటే,
తను ఖచ్చితంగా పొరబడినట్లే.
నిశ్శబ్ద ట్రీట్మెంట్ ఇవ్వడంలో ఓల్ గోలీ మాస్టర్ కావొచ్చు,
కానీ అదృష్టవశాత్తూ, నేను తనకంటే ఒక ఆకు ఎక్కువే చదివాను.
"నిశ్శబ్దంగా ఉండడంలో నిన్ను మించిన వారు లేరు, వాట్సన్.
ఒక భాగస్వామిగా నువ్వు ఎంతో విలువైన తోడువి.
మీ సూక్తులు ఇక ఆపండి!
సాధించాను. షెర్లాక్ హోమ్స్ నవల నుండి చెబుతున్నా.
అది ఎక్కడిడైతే నాకెందుకు.
మీరు నాకు కాకుండా తనకి సపోర్ట్ చేస్తున్నారంటే నమ్మలేకపోతున్నాను.
హ్యారియట్, ఇదేం బాలేదు.
గొడుగైనా తీసుకెళ్ళు. మళ్ళీ వర్షం కురిసేలా ఉంది.
ఓల్ గోలీ నన్ను మోసం చేయడమే ఎంతమాత్రం బాగోని విషయం.
మా అమ్మ, ఓల్ గోలీ నాతో ఎంత కఠినంగా ప్రవర్తించారో,
ఈ నగరం నాతో అంతకంటే కఠినంగా ప్రవర్తించింది.
ఏయ్. నన్ను చూసి నవ్వుతున్నారా? ఆపితే మీకే మంచిది.
యాక్.
ఈ నగరం మొత్తం కంపు కొడుతోంది!
నా బెస్ట్ ఫ్రెండ్స్ ని కలవబోయే ముందు,
ఎప్పటిలాగే పాడైన నా మూడ్ ని సరిచేసుకోవాలని నిర్ణయించుకున్నాను.
నా స్పై దారి.
ముందుగా మిస్టర్ విథర్స్ ఇంటికి వెళ్లాను.
అమ్మకి, నాకు అతను ఫ్లీ మార్కెట్లో పరిచయం, అక్కడాయన పక్షి పంజరాలు అమ్మేవారు.
కానీ ఈ మధ్య అక్కడ కనిపించడం మానేశారు.
పిల్లులతో కలిసి ఎప్పుడూ ఇంట్లోనే ఉంటున్నారు. ఆయన్ని తప్పు పట్టలేను.
ఎందుకంటే ఆయన దగ్గర 26 పిల్లులున్నాయి. వాటితోనే సరిపోతుంది.
ఆయన ఇంట్లోనే మగ్గిపోతున్నారని అనుకునే దాన్ని, కానీ బహుశా ఆయన కావాలనే అలా చేస్తూ ఉండుండొచ్చు.
ఈ దారుణమైన ప్రపంచం నుండి దూరంగా, ప్రశాంతంగా గడుపుతున్నారు.
ఆయన బయటికి వెళ్తున్నారా? ఎందుకో కనిపెట్టాలి.
ఎవరూ సిద్ధంగా లేరు.
"మిత్రులారా, శనివారం మధ్యాహ్నం నా పిల్లుల్ని చూసుకోవడానికి ఎవరైనా కావాలి. విథర్స్."
అంటే ఈరోజే.
నా సమస్యలన్నిటికీ ఇదే పరిష్కారం.
మిస్టర్ విథర్స్ వెళ్ళిపోయాక, నేను ఆయన అపార్ట్ మెంట్లో ఒంటరిగా
ఈ కుళ్ళిపోయిన ప్రపంచానికి దూరంగా గడపవచ్చు.
హాయ్ మిస్టర్ విథర్స్. హలో పిల్లులూ.
నువ్వు హ్యారియట్, కదూ? ఓహ్, నువ్వేనా. నిన్ను చూసి ఎంతో కాలమైంది.
మీ అమ్మ ఎలా ఉన్నారు?
ఒక అమ్మగా బాగానే ఉంది.
ఇంతకీ ఇలా రావడానికి కారణమేంటో?
మీ పామ్ ప్లేట్ చూశాను. మీ పిల్లుల్ని చూసుకోవడానికి ఇప్పుడు కూడా ఎవరైనా కావాలా?
ఓహ్. అవును, తప్పకుండా.
నేను ఆల్బనీ వెళ్లి తప్పుగా పార్కింగ్ చేసినందుకు ఫైన్ కట్టి రావాలి.
నా బంగారు తల్లుల్ని చూసుకోవడానికి నాకు తెలిసిన వాళ్ళైతే మరీ మంచిది.
నాపేరు హ్యారియట్ ఎం. వెల్ష్, నిన్ను కలిసినందుకు సంతోషం.
నీ పని పూర్తి చేసేట్లయితే తనకు అభ్యంతరం లేదని మీ అమ్మ అనుమతి ఇచ్చారు.
నీకు విషయం అర్థం అయిందనే అనుకుంటున్నాను.
పనా? ఆ-హా, తప్పకుండా చేస్తాను.
నా సామ్రాజ్యాన్ని నీకు చూపిస్తాను.
బాత్ రూం వాడాలంటే, హ్యాండిల్ ఇలా తిప్పాలి. కిచెన్ అక్కడుంది.
ఇక్కడ నేను వైర్లతో పంజరాలు తయారు చేస్తూ ఉంటాను.
అమ్మకీ, నాకూ మీ పంజరాలంటే ఇష్టం. కానీ వాటికి తాళాలు ఎందుకు?
కేవలం పక్షుల్ని ఉంచడం కోసం మాత్రమే కాదు, హ్యారియట్. వాటిని కాపాడడానికి కూడా.
పిల్లుల ఆహారం విషయానికి వస్తే, నా బంగారు తల్లులకి ఈ బ్రాండ్ చాలా ఇష్టం.
చాలా పిల్లులు ఉన్నాయి కనుక, నేను తేలిగ్గా ఉండడం కోసం
నల్ల పిల్లులన్నిటినీ బాబీ అని పిలుస్తాను,
నారింజ రంగు వాటిని టామీ అంటాను,
చారల పిల్లుల్ని జెరాల్డిన్స్ అని పిలుస్తాను.
మచ్చలున్న మూడురంగుల పిల్లి సంగతేంటి?
ఇది రే, ఇలాంటిది ఒక్కటే ఉంది.
చూడు హ్యారియట్, నువ్వు గుర్తుంచుకోవాల్సిన ముఖ్యమైన విషయం ఒకటుంది.
జంతువుల సంరక్షణ విభాగంలో పనిచేసే ఒక వ్యక్తి ఉన్నాడు. నా పిల్లుల్ని తీసుకుపోవాలని చూస్తున్నాడు.
ఎవరైనా తలుపు కొడితే, ముందుగా కన్నంలోంచి చూడు.
బ్రౌన్ కలర్ టోపీ పెట్టుకుని ఎవరైనా కనిపిస్తే లోపలికి రానివ్వకు, సరేనా?
మీ పిల్లుల్ని జాగ్రత్తగా చూసుకుంటాను, మిస్టర్ విథర్స్.
మేము వినాలనుకుంటున్నది ఇదే.
కదూ, బంగారు తల్లులూ?
నేను ఏడు గంటలకల్లా తిరిగి వచ్చేస్తాను.
నన్ను మరీ అతిగా మిస్సవ్వకండి.
ప్రియాతిప్రియమైన పిల్లులారా, నిఘా వేయడానికి సిద్ధంగా ఉన్నవారు కాళ్ళు పైకి ఎత్తండి.
నేను కూడా.
త్రీ, టూ, వన్.
ఇంత మంచి గడియారం ఎక్కడా చూడలేదు.
ఒంటరి ఫోర్క్, నీకు సెల్యూట్.
నీకు తెలిసినదేంటి? మిస్టర్ విథర్స్ కి ఒక కుటుంబం ఉంది.
ఈ ఫోటోని బోర్లా ఎందుకు పెట్టారో.
-అడ్డులే, ముసలి నక్కా! -ఏమన్నావ్!
నిశ్శబ్దంగా ఉండండి!
దీనికి ఏదో ఒక మార్గం...
తను ఏమని చెప్పారు?
"ఈ విశాల అనంత విశ్వంలో,
మీరు నిజమైన ఒంటరితనాన్ని, నిజమైన ప్రశాంతతను అనుభూతి చెందుతారు.
అన్ని సిస్టమ్స్ సిద్ధంగా ఉన్నాయి, కెప్టెన్ హ్యారియట్. క్యాటోస్పియర్లోకి ప్రవేశిస్తున్నాం.
బాగా చేశారు, ఫస్ట్ ఆఫీసర్ రే. బాగా చేశారు, క్రూ.
కెప్టెన్.
నేను ఎంతగానో ఎదురుచూస్తున్న ఆ ప్రశాంతతను అనుభవించే సమయం వచ్చింది.
కెప్టెన్ క్షమించండి, మీరు గంట క్రితం జేనీ ఇంటికి వెళ్ళాల్సి ఉందని
మీకు గుర్తు చేయడం నా బాధ్యత.
జేనీ ఇల్లు! సైన్సు ప్రాజెక్ట్!
హాయ్, జేనీ. అవును, నాకు తెలుసు. నన్ను క్షమించు.
నాకు తెలుసు. మనం ఆ పని తర్వాత చేయొచ్చా?
నేను మిస్టర్ విథర్స్ ఇంట్లో ఒక పనిలో ఉన్నాను, ఇంకా...
నువ్వే ఇక్కడికి వస్తావా? సరే, త్వరలో కలుస్తాను.
ఇది అద్భుతం.
హలో. హలో. హలో.
ఆయన ఇన్ని పిల్లుల్ని ఎలా చూసుకుంటున్నారు?
అదీ, తేలికే సర్, టామీలు, బాబీలు,
ఇంకా మీకు జెరాల్డిన్స్ ను పరిచయం చేస్తున్నాను.
మీకు మీ మీసం చాలా అందంగా ఉంది అని చెప్పాలి, సర్.
థాంక్యూ, సర్. ఇది పెరగడానికి చాలా కాలం పట్టింది.
సరే అయితే, ఫ్రెండ్స్.
ఈనాటి కార్యక్రమం మొదలుపెడదాం.
బంగాళదుంపతో టార్చి లైట్ చేయాల్సిన సమయం వచ్చింది!
బంగాళదుంప టార్చి లైట్
సరే, నా దగ్గర మంచి వైర్, నాణేలు, చిన్న జింక్ పూసిన రాడ్లు, చిన్న లైట్ బల్బ్,
అందరికీ గ్లోవ్స్, కొన్ని చిన్న బంగాళదుంపలు ఉన్నాయి.
నాకు అర్థం కాలేదు. ప్రతి షాపులో బ్యాటరీలు దొరుకుతూ ఉంటే,
దుమ్ము పట్టిన బంగాళదుంపలు వాడాల్సిన అవసరం ఏంటి?
దాన్ని కనెక్టివిటీ అంటారు.
అన్ని సరైన భాగాలూ ఒక దగ్గర చేరితే...
అది పనిచేస్తుంది.
బాగానే ఉన్నావా, స్పోర్ట్?
అవును. పరవాలేదు. పిల్లుల వల్ల కొంచెం ఎలర్జీగా ఉంది.
అవును, కానివ్వు, జేనీ.
సరే.
అదీ, ముందుగా బంగాళదుంపను తీసుకుని...
ఈ ఐరన్ రాడ్ ను ఇలా పట్టుకోవాలి.
బంగాళదుంపలు చాలా మెత్తగా ఉన్నాయి.
రాడ్ ను లోతుగా ఊడిపోకుండా గుచ్చాలి.
ఒకవైపు కాపర్, మరోవైపు జింక్ ఉండడం వల్ల అది... హేయ్.
వెనక్కి ఇవ్వు.
సరే. అంతే. సైన్సు ప్రయోగాలు చేయడానికి ఇది సరైన చోటు కాదు.
ఏంటి? ఈ చోటు చాలా గొప్పగా ఉంది.
స్పోర్ట్ పరిస్థితి ఎలా ఉందో చూడు.
నాకు ఇలా ఎప్పుడూ అనిపించలేదు.
మా ఇంటికి వెళ్దాం పద.
నేను రాలేను. పిల్లులని చూసుకుంటానని నేను మిస్టర్ విథర్స్ కు మాటిచ్చాను.
కానీ మనం ఈ ప్రాజెక్టును ఇప్పుడే పూర్తి చేయాలి.
అదీ, ఒకవేళ నాకు చేయాలని లేదంటే ఏం చేస్తావు?
అసలు ఏంటి నీ ఉద్దేశం?
నా ఉద్దేశం ఏంటంటే నేనిక్కడికి ఒంటరిగా ఉండాలని వచ్చాను, ఒక్కదాన్నే ఉండాలని,
మీరెవరూ లేకుండా!
సరే. ఒంటరిగానే ఉండు.
వెళ్దాం పద, స్పోర్ట్.
మళ్ళీ కలుస్తాను, హ్యారియట్.
ఇప్పుడు మనం ఎక్కడున్నాం?
హేయ్, రే. పట్టుకో.
దొరికింది.
-జనం పిచ్చెత్తి పోతారు. -బాగుంది! కానిద్దాం!
ఆ బజ్జర్ శబ్దం వినిపిస్తోందా?
వినబడింది. గ్రహాంతర నౌక నుండి మనకు సమాచారం వస్తోంది.
వేరే ప్రజలా? పట్టించుకోకు ఆఫీసర్. మన మిషన్ చాలా ముఖ్యమైనది.
సరే, కానీ అది బాగా విసిగిస్తోంది. కదూ, ఫ్రెండ్స్?
-అవును, నిజంగా విసుగు పుడుతోంది. -దారుణంగా ఉంది.
బ్రౌన్ కలర్ టోపీ పెట్టుకున్న వ్యక్తి. జంతువుల నియంత్రణ.
దాదాపు దొరికిపోయాం. కొద్దిలో తప్పిపోయింది.
మనం నిజమైన ఏకాంతాన్ని సాధించాలంటే,
మనం అంతరిక్షంలోకి సూపర్-డూపర్, డబుల్-డూపర్ లోతుకు వెళ్ళాలి.
అందులో చాలా డూపర్స్ ఉన్నాయి, సర్.
ఫస్ట్ ఆఫీసర్, నువ్వు పిల్లివా లేక ఎలుకవా?
వ్యోమగాములారా, అందరూ మీ స్టేషన్లకు వెళ్ళండి.
వావ్. మనం చాలా దూరం వచ్చేశాం.
నేను బాగానే ఉన్నాను.
భూమి లేదు. జనం లేరు.
నిఘా వేయడానికి ఎవరూ లేరు.
రాయడానికి ఒక్క విషయమూ లేదన్న విషయం తప్ప రాయడానికి మరేం లేదు.
ఏవైనా స్నాక్స్ తింటే బాగుంటుంది.
ఛీ! పిల్లి తిండి? కొంచెం ఉంటే తినేసే దాన్ని.
హలో? ఎవరైనా ఉన్నారా?
ప్రశాంతంగా ఉండు, హ్యారియట్ ఎం. వెల్ష్.
అవన్నీ పిల్లులే కదా. ఊరికే కరెంట్ పోయిందంతే.
మంచి స్పై అన్నిటికీ సిద్ధంగా ఉంటుంది.
పిచ్చి బ్యాటరీలు.
వెళ్ళిపో!
ఏలియన్ నౌక మనల్ని కనిపెట్టింది.
మొదటి లెఫ్టినెంట్ రే, మనల్ని ఇక్కడి నుండి బయట పడేయి!
రే? బాబీస్? టామీస్? జెరాల్డిన్స్?
మమ్మల్ని ఒంటరిగా వదిలేయండి!
హ్యారియట్? ఓల్ గోలీని. నన్ను లోపలికి రానివ్వు.
ఓల్ గోలీ.
జేనీ, స్పోర్ట్ నీ గురించి కంగారు పడుతున్నామని చెప్పారు.
దయచేసి నన్ను లోపలి రానివ్వు. నేను నీకు సాయం చేస్తాను.
ఓహ్, అమ్మ విషయంలో, ప్లేట్ల విషయంలో సాయం చేసినట్లా?
నేను మిమ్మల్ని నమ్మను. నన్ను ఒంటరిగా వదిలేయండి!
హ్యారియట్, జాన్ డాన్ చెప్పిన సూక్తి గుర్తుందా?
"ఏ మనిషీ ఒంటరిగా ఒక ద్వీపంలా ఉండలేరు; ప్రతి మనిషీ ఒక ఖండంలో భాగం,
ప్రధాన భూభాగంలో ఒక ముక్క."
నా ద్వీపం నాకు బాగా నచ్చింది, థాంక్స్.
దొరికావు.
సూక్తి చెబితే గానీ పనిచేయలేదు.
మీరు ఇక్కడికి రావడం చాలా సంతోషంగా ఉంది, ఓల్ గోలీ.
హ్యారియట్, పిల్లులు!
అయ్యో!
ఆరు గంటలా? మిస్టర్ విథర్స్ ఇంకో గంటలో ఇంటికి వచ్చేస్తారు.
హ్యారియట్, వెళ్లి పిల్లుల్ని పట్టుకుందాం పద.
నువ్వు ఎలా ఉన్నావో చూద్దామని వచ్చాం.
మాకు రెండు దొరికాయి, కానీ అటువైపు కనీసం పది వెళ్ళుంటాయి. ఏదో పిల్లుల సునామి చూసినట్లుంది.
ఆగండి! మీరు, ఇందాక జరిగిన దాని గురించి...
క్షమాపణలు తర్వాత అడుగుదువు గాని.
ఇప్పుడు మనం పిల్లుల్ని పట్టుకోవాలి.
-దొరికింది. -హేయ్.
అక్కడే ఆగు.
దూరంగా వెళ్ళు, బ్రౌన్ టోపీ వ్యక్తీ!
ఇతను జంతువుల నియంత్రణ విభాగానికి చెందిన వాడు.
ఎక్కువ పిల్లుల్ని పెంచుతున్నందుకు మిస్టర్ విథర్స్ ని ఇబ్బంది పెట్టాలని చూస్తున్నాడు.
ఏంటి?
నేను జంతువుల నియంత్రణ విభాగానికి చెందిన వాడ్ని కాదు. నాపేరు రే విథర్స్.
నేను జిమ్ విథర్స్ అన్నని.
అన్నయ్యా?
రే? ఆ ఇంట్లో నేను చూసిన ఫోటోలో ఉన్న పెద్ద అబ్బాయి మీరేనా.
నా ఫోటో జిమ్ దగ్గర ఇప్పటికీ ఉందంటే నాకు చాలా సంతోషంగా ఉంది.
మీరు తన అన్న అయితే, మరి తలుపు ఎందుకు గట్టిగా కొడుతున్నారు?
అదో పెద్ద కథ.
జిమ్ చేత తలుపు తెరిపించి, తనతో మాట్లాడాలని ఎంతగానో ప్రయత్నిస్తున్నాను, కానీ,
అదీ, తను నన్ను లోపలికి రానివ్వడం లేదు.
నువ్వు నన్ను లోపలికి రానివ్వడం కూడా తనకి ఇష్టం లేదు.
మీరు పిల్లుల్ని పట్టుకోవడానికి సాయం చేస్తే, లోపలికి వెళ్ళడానికి ఒక అవకాశం దొరుకుతుందేమో.
ఏమంటారు?
నన్ను కూడా మీ జట్టులోకి చేర్చుకోండి.
తర్వాత జరిగిన దాన్ని
నేను ఎన్ని జన్మలెత్తినా ఊహించలేక పోయేదాన్ని.
హేయ్, ఇది మీదేనా?
ఈ ప్రపంచంలో ఎవరికీ ఏదీ పట్టదని అనుకున్నాను.
కానీ ఒక పూర్తి కొత్త వ్యక్తికి సాయం చేయడానికి వీళ్ళందరూ ముందుకొచ్చారు.
హేయ్!
ఎక్స్క్యూజ్ మీ, సర్.
మీరు చాలా మంచివారు, సర్.
అందరూ వెతికే సరికి, పిల్లులన్నీ దొరికాయి.
ఒక్కటి తప్ప.
రే ఎక్కడ?
హ్యారియట్!
మచ్చలదా?
అక్కడ!
అక్కడ నాకు ఏమీ కనిపించడం లేదు.
జేనీ, నీ దగ్గర టార్చ్ తాయారు చేసే వస్తువులు ఇప్పుడు కూడా ఉన్నాయా?
ఆల్బర్ట్ ఐన్ స్టీన్ వయోలిన్ వాయించారా?
వాయించారు. కానీ ఒక సమస్య. బంగాళదుంపలన్నీ రే తీసేసుకుంది.
రే, పిల్లి పేరు.
-ఇవి పనికొస్తాయా? -థాంక్యూ, సర్.
చాలా సంతోషం, మేడం.
ఇది పనిచేస్తుందనే అనుకుంటున్నాను.
అదిగో అక్కడ!
కనెక్టివిటీ.
నా బంగారుతల్లుల దగ్గరికి తిరిగి వచ్చినందుకు నాకు చాలా... సంతోషంగా ఉంది.
హలో, జిమ్.
అతను ఇక్కడేం చేస్తున్నాడు, హ్యారియట్? ఎవరినీ లోపలికి రానివ్వద్దని చెప్పాను కదా.
ఆయన కేవలం మీతో మాట్లాడాలనుకుంటున్నాడు.
నేను అతనితో మాట్లాడేది లేదు.
జిమ్.
ఇది నా ఇల్లు, నా జీవితం.
నేను కేవలం నా పిల్లులతో ఒంటరిగా ఉండాలి అనుకుంటున్నాను. మిగిలిన వాళ్ళందరూ వెళ్లిపోవచ్చు.
మిస్టర్ విథర్స్, ఇలా వచ్చినందుకు క్షమించండి,
కానీ హ్యారియట్ కి కొంచెం సాయం అవసరమైంది, మేము సాయం చేయాలని వచ్చాం.
జిమ్, ప్లీజ్.
అమ్మ చనిపోయి ఇప్పటికి నాలుగేళ్లయింది.
నువ్వు ఒంటరిగా బాధపడాల్సిన అవసరం లేదు.
మనం మాట్లాడుకుందాం. కలిసి కట్టుగా దీనినుండి బయటపడదాం.
నాలుగేళ్ల పాటు అతనితో మాట్లాడకుండా ఉన్నారా?
నా రికార్డుని బద్దలు కొట్టారు.
అమ్మ చనిపోయినపుడు, నేను ఒంటరిగా ఉండాలని అనుకున్నాను.
నాకంటూ కొంత చోటు కావాలనుకున్నాను. కానీ వాస్తవానికి, ఒంటరితనమే మిగిలింది.
అంతరిక్షం అలాంటిదే, మిస్టర్ విథర్స్. నాకు తెలుసు, నేను అక్కడికి వెళ్లాను.
నిన్ను మిస్ అవుతున్నాను, రే. అమ్మని కూడా.
మనిద్దరం ఒకరికొకరం సాయం చేసుకోవాలి.
థాంక్యూ, హ్యారియట్.
మిస్టర్ విథర్స్ నాకోసం ఈ అందమైన పంజరం చేసిచ్చారు.
ఈ ప్రపంచం నుండి బయటపడే
మార్గం దొరికితేనే నేను సంతోషంగా ఉండగలనని ఈ రోజంతా ఆలోచించాను.
కానీ ఈ ప్రపంచాన్ని మన దగ్గరికి రానివ్వడమే అసలు పరిష్కారమని తెలుసుకున్నాను.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నా చుట్టపక్కల అందరికీ మంచి చేయాలని ప్రయత్నిస్తాను
నేను అందంగా నవ్వుతాను
నిజం మాత్రమే చెప్పాలని తపిస్తాను
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
సబ్ టైటిల్స్ అనువదించింది: రాధ